# Požiadavky na kapacitu obratiska Hlavná stanica

Zastávky musia mať parametre podľa STN P 73 6425.

* pokiaľ budú mať jednotlivé linky samostatné nástupištia, medzi za sebou stojacimi vozidlami postačuje medzera 1 meter. To znamená, že ak bude mať linka 71 svoje vlastné nástupište, tak dva za sebou stojace 24-metrové trolejbusy si vyžiadajú dĺžku nástupišťa min. 49 metrov.
* pokiaľ budú mať rôzne linky spoločné nástupištie/nástupištia, potom je potrebné uvažovať s medzerou medzi vozidlami podľa STN P 73 6425 čl. 6.2.1.7.
* medzi vozidlami nočných liniek postačuje medzera 1 meter.
* nástupištia je potrebné situovať tak, aby linky premávajúce rovnakým smerom (napr. do Šancovej ul.) mali nástupištia pri sebe alebo zastavovali na spoločnom nástupišti.
* pokiaľ bude navrhnuté riešenie, pri ktorom bude možné v smere Šancová – Pražská a Štefánikova – Pražská prechádzať cez Hlavnú stanicu, je potrebné pre priebežné linky počítať s nástupišťom dĺžky 60 metrov pre každý smer jazdy.