
**Predstaničný priestor - Hlavná stanica Bratislava** Územnoplánovacia informácia (UPI)

Územný plán hlavného mesta SR Bratislavy, rok 2007, ktorý je schválený uznesením MSZ č.123/2007 zo dňa 31.5.2007 s účinnosťou od 1.9.2007

v znení neskorších zmien a doplnkov (01, 02, 03, 05, 06 a 07), (ďalej len ÚPN)



širšie riešené územie

jadro riešeného územia

– Priestorové usporiadanie a funkčné využitie územia

– **komplexné riešenie (schéma na podklade ÚPN – výkres 2.1.)**

ÚPN určuje:

**Jadro riešeného územia:**

* **občianska vybavenosť celomestského a nadmestského významu,** kód funkcie 201,

rozvojové územie - regulačný kód L

* **plochy zariadení železničnej dopravy,** kód funkcie 702,

stabilizované územie

* **plochy námestí a ostatné komunikačné plochy**, na výkrese bielou

**Širšie riešené územie:**

* **občianska vybavenosť celomestského a nadmestského významu,**kód funkcie 201,

rozvojové územie - regulačný kód L

* **zmiešané územia bývania a občianskej vybavenosti,** kód funkcie 501,stabilizované územie
* **plochy zariadení železničnej dopravy,** kód funkcie 702,stabilizované územie
* **parky, sadovnícke a lesoparkové úpravy,** kód funkcie 1110, rozvojové územie
* **ostatná a izolačná zeleň,** kód funkcie 1130,stabilizované územie
* **plochy námestí a ostatné komunikačné plochy,** na výkrese bielou

Funkčné využitie:

**201 - občianska vybavenosť celomestského a nadmestského významu**

Územia areálov a komplexov občianskej vybavenosti celomestského a nadmestského významu s konkrétnymi nárokmi a charakteristikami podľa funkčného zamerania. Súčasťou územia sú plochy zelene, vodné plochy ako súčasť parteru, dopravné a technické vybavenie, garáže a zariadenia pre požiarnu a civilnú obranu. Podiel funkcie bývania nesmie prekročiť 30% z celkových podlažných plôch nadzemnej časti zástavby funkčnej plochy.

SPOSÔBY VYUŽITIA FUNKČNÝCH PLÔCH:

**prevládajúce:** zariadenia administratívy, správy a riadenia, zariadenia kultúry a zábavy, zariadenia cirkví a na vykonávanie obradov, ubytovacie zariadenia cestovného ruchu, zariadenia verejného stravovania, zariadenia obchodu a služieb, zariadenia zdravotníctva a sociálnej starostlivosti, zariadenia školstva, vedy a výskumu

**prípustné:** V území je prípustné umiestňovať najmä : integrované zariadenia občianskej vybavenosti, areály voľného času a multifunkčné zariadenia, účelové zariadenia verejnej a štátnej správy, zeleň líniovú a plošnú, zariadenia a vedenia technickej a dopravnej vybavenosti pre obsluhu územia

**neprípustné** :V území nie je prístupné umiestňovať najmä : zariadenia s negatívnymi účinkami na stavby a zariadenia v ich okolí, rodinné domy, areály priemyselných podnikov, zariadenia priemyselnej a poľnohospodárskej výroby, skladové areály, distribučné centrá a logistické parky, stavebné dvory, autokempingy, stavby na individuálnu rekreáciu, zariadenia odpadového hospodárstva okrem prípustných v obmedzenom rozsahu, tranzitné vedenia technickej vybavenosti nadradeného významu, stavby a zariadenia nesúvisiace s funkciou.

**501 - zmiešané územia bývania a občianskej vybavenosti**

Územia slúžiace predovšetkým pre umiestnenie polyfunkčných objektov bývania a občianskej vybavenosti v zónach celomestského a nadmestského významu a na rozvojových osiach, s dôrazom na vytváranie mestského prostredia a zariadenia občianskej vybavenosti zabezpečujúce vysokú komplexitu prostredia centier a mestských tried.

Podľa polohy v organizme mesta je to prevažne viacpodlažná zástavba, v územiach vonkajšieho mesta málopodlažná zástavba. Podiel bývania je v rozmedzí do 70 % celkových podlažných plôch nadzemnej časti zástavby funkčnej plochy. Zariadenia občianskej vybavenosti sú situované predovšetkým ako vstavané zariadenia v polyfunkčných objektoch.

Súčasťou územia sú plochy zelene, vodné plochy ako súčasť parteru, dopravné a technické vybavenie, garáže a zariadenia pre požiarnu a civilnú obranu.

SPOSÔBY VYUŽITIA FUNKČNÝCH PLÔCH:

**prevládajúce:** polyfunkčné objekty bývania a občianskej vybavenosti

**prípustné:** V území je prípustné umiestňovať najmä : bytové domy, zariadenia občianskej vybavenosti zabezpečujúce vysokú komplexnosť prostredia centier a mestských tried: zariadenia administratívy, správy a riadenia, zariadenia kultúry a zábavy, zariadenia cirkví a na vykonávanie obradov, ubytovacie zariadenia cestovného ruchu, zariadenia verejného stravovania, zariadenia obchodu a služieb, zariadenia zdravotníctva a sociálnej starostlivosti, zariadenia školstva, vedy a výskumu, zeleň líniovú a plošnú, vodné plochy ako súčasť parteru a plôch zelene, zariadenia a vedenia technickej a dopravnej vybavenosti pre obsluhu územia.

**prípustné v obmedzenom rozsahu:**

V území je prípustné umiestňovať v obmedzenom rozsahu najmä :

rodinné domy, zariadenia športu, účelové zariadenia verejnej a štátnej správy, zariadenia drobných prevádzok výroby a služieb bez rušivých vplyvov na okolie, zariadenia na separovaný zber komunálnych odpadov miestneho významu vrátane komunálnych odpadov s obsahom škodlivín z domácnosti.

**neprípustné:**

V území nie je prípustné umiestňovať najmä: zariadenia s negatívnymi účinkami na stavby a zariadenia v ich okolí areálové zariadenia občianskej vybavenosti s vysokou koncentráciou osôb a nárokmi na obsluhu územia, zariadenia veľkoobchodu, autokempingy, areály priemyselných podnikov, zariadenia priemyselnej a poľnohospodárskej výroby, skladové areály, distribučné centrá a logistické parky, stavebné dvory, stavby na individuálnu rekreáciu, zariadenia odpadového hospodárstva okrem prípustných v obmedzenom rozsahu, tranzitné vedenia technickej vybavenosti nadradeného významu, stavby a zariadenia nesúvisiace s funkciou.

**702 - plochy zariadení železničnej dopravy**

Územia určené pre umiestnenie stavieb a zariadení, ktoré slúžia pre prevádzku železničnej dopravy

A – osobnej, B – nákladnej

SPOSÔBY VYUŽITIA FUNKČNÝCH PLÔCH:

**prevládajúce**: A - stanice a zastávky osobnej dopravy, B - stanice nákladné, odstavné a zriaďovacie, rušňové depá

**prípustné :** V území je prípustné umiestňovať najmä :

A - zariadenia administratívy súvisiace s funkciou, zariadenia občianskej vybavenosti súvisiace s funkciou, parkoviská a parkinggaráže, zariadenia a vedenia technickej a dopravnej vybavenosti pre obsluhu územia

B - zariadenia administratívy súvisiace s funkciou, sklady, skladové plochy a prevádzky súvisiace s funkciou, zariadenia vybavenosti pre obsluhu prevádzok, parkoviská, zariadenia a vedenia technickej a dopravnej vybavenosti pre obsluhu územia

**prípustné v obmedzenom rozsahu:** V území je prípustné umiestňovať v obmedzenom rozsahu najmä:

A - byty v objektoch funkcie - služobné byty, zeleň líniovú a plošnú

B - byty v objektoch funkcie - služobné byty, zeleň líniovú a plošnú, zariadenia na separovaný zber odpadu

**neprípustné**: stavby a zariadenia nesúvisiace s funkciou

**1110 – parky, sadovnícke a lesoparkové úpravy**

Územia parkovej a sadovnícky upravenej zelene, ale aj plochy zelene s úpravou lesoparkového charakteru.

SPOSÔBY VYUŽITIA FUNKČNÝCH PLÔCH:

**prevládajúce :** parky, sadovnícka plošná a líniová zeleň, lesoparkové úpravy

**prípustné:** V území je prípustné umiestňovať najmä: vodné plochy

**prípustné v obmedzenom rozsahu:** V území je prípustné umiestňovať v obmedzenom rozsahu najmä pobytové lúky, ihriská a hracie plochy, drobné zariadenia vybavenosti súvisiace s funkciou, náučne chodníky, turistické a cyklistické trasy, zariadenia a vedenia technickej a dopravnej vybavenosti pre obsluhu územia funkčnej plochy

**neprípustné:** parkinggaráže nad terénom, stavby a zariadenia nesúvisiace s funkciou

**1130 – ostatná a izolačná zeleň**

Územia plošnej a líniovej zelene s funkciou ochrany kontaktného územia pred nepriaznivými účinkami susediacich prevádzok a zariadení, dopravných zariadení, zeleň v ochranných pásmach vedení a zariadení technickej vybavenosti a sprievodná zeleň vodných tokov. V územiach je potrebné rešpektovať špecifické podmienky jednotlivých druhov ochranných pásiem.

SPOSÔBY VYUŽITIA FUNKČNÝCH PLÔCH:

**prevládajúce:** zeleň líniová a plošná

**prípustné**: V území je prípustné umiestňovať najmä: zariadenia a vedenia technickej a dopravnej vybavenosti s ochrannými pásmami

**prípustné v obmedzenom rozsahu**

V území je prípustné umiestňovať v obmedzenom rozsahu najmä: stavby pre individuálnu rekreáciu mimo koridorov plynovodov, vodovodov, produktovodov, drobné zariadenia vybavenosti súvisiace s funkciou, ČSPH, diaľničné odpočívadlá, odstavné státia a parkoviská, zariadenia a vedenia technickej a dopravnej vybavenosti pre obsluhu územia, zariadenia na separovaný zber odpadov miestneho významu okrem nebezpečného odpadu.

**neprípustné**


stavby a zariadenia nesúvisiace s funkciou

**Námestia a ostatné komunikačné plochy:**

Bez číselného kódu je v grafickej časti ÚPN legendy funkčného využitia územia začlenená položka Námestia a ostatné komunikačné plochy (biele plochy):

Námestia a ostatné komunikačné plochy sú verejne prístupné nezastavané plochy v meste ohraničené inými funkčnými plochami. Pod úrovňou terénu je možné umiestňovať zariadenia a vedenia technickej infraštruktúry, podzemné parkovacie garáže, podjazdy, podchody pre chodcov, prevádzky občianskej vybavenosti určenej pre širokú verejnosť. Súčasťou plôch námestí a koridorov sú spravidla: zeleň, mestský mobiliár, prvky verejného osvetlenia, prvky dopravného značenia, výtvarné umelecké diela.

Priestorová regulácia:



– Priestorové usporiadanie a funkčné využitie územia

– **regulácia (schéma na podklade ÚPN – výkres 2.2.)**

**Stabilizované územie** je územie mesta, v ktorom ÚPN:

* ponecháva súčasné funkčné využitie,
* predpokladá mieru stavebných zásahov prevažne formou dostavieb, prístavieb, nadstavieb, prestavieb a novostavieb, pričom sa zásadne nemení charakter stabilizovaného

**Rozvojové územie:**

**Záväzná textová časť C ÚPN stanovuje:**

**Tab.1. Regulatívy intenzity využitia rozvojových území *pre centrum mesta* – mestská časť Staré Mesto**

|  |  |  |  |  |  |  |
| --- | --- | --- | --- | --- | --- | --- |
| **Kód**  **regul.** | **IPP**  **max.** | **Kód**  **funkcie** | **Názov urbanistickej funkcie** | **Priestorové usporiadanie** | **IZP**  **max.** | **KZ**  **min.** |
| **A** | **0,2** | 102 | Málopodlažná bytová zástavba | RD - pozemok nad 1000 m2 | 0,20 | 0,60 |
| RD - pozemok 600 - 1000 m2 | 0,22 | 0,40 |
| **B** | **0,4** | 102 | Málopodlažná bytová zástavba | RD - pozemok 480 - 600m2 | 0,25 | 0,40 |
| RD - pozemok 600 - 1000 m2 | 0,23 | 0,40 |
| RD - pozemok nad 1000 m2 | 0,15 | 0,60 |
| **C** | **0,6** | 102 | Málopodlažná bytová zástavba | RD - pozemok 480 - 600m2 | 0,25 | 0,40 |
| RD - pozemok 600 - 1000 m2 | 0,22 | 0,40 |
| radové RD - pozemky 300 - 450 m2 | 0,32 | 0,25 |
| átriové RD - pozemky 450 m2 | 0,50 | 0,20 |
| bytové domy | 0,30 | 0,25 |
| **D** | **0,9** | 102 | Málopodlažná bytová zástavba | intenzívna zástavba RD - pozemky 180- 240 m2 | 0,45 | 0,20 |
| radové RD - pozemky 300 - 450 m2 | 0,32 | 0,30 |
| bytové domy - zástavba mestského typu | 0,30 | 0,25 |
| 201 | OV celomestského a nadmestského významu | zariadenia mestotvorného typu a OV areálového charakteru | 0,30 | 0,20 |
| **E** | **1,1** | 102 | Málopodlažná bytová zástavba | bytové domy - zástavba mestského typu | 0,27 | 0,25 |
| **F** | **1,4** | 201 | OV celomestského a nadmestského významu | zariadenia OV (napr. kultúrno-spoločenského charakteru, voľnočasové zariadenia) | 0,45 | 0,20 |
| **G** | **1,8** | 201 | OV celomestského a nadmestského významu | zariadenia mestotvorného typu a OV areálového charakteru (napr. školstvo, zdravotníctvo) | 0,45 | 0,30 |
| zástavba mestského typu | 0,36 | 0,20 |
| **H** | **2,1** | 501 | Zmiešané územia bývania a občianskej vybavenosti | zástavba mestského typu | 0,42 | 0,25 |
| 201 | OV celomestského a nadmestského významu | obchodno-spoločenské komplexy | 0,52 | 0,15 |
| zástavba mestského typu | 0,42 | 0,15 |
| zástavba mestského typu | 0,35 | 0,20 |
| **I** | **2,4** | 501 | Zmiešané územia bývania a občianskej vybavenosti | zástavba mestského typu | 0,40 | 0,25 |
| 0,35 | 0,25 |
| 201 | OV celomestského a nadmestského významu | obchodno-spoločenské komplexy | 0,60 | 0,10 |
| zástavba mestského typu (komplexy) | 0,48 | 0,10 |
| 0,40 | 0,15 |
| zástavba mestského typu | 0,34 | 0,20 |
| **J** | **2,7** | 501 | Zmiešané územia bývania a občianskej vybavenosti | zástavba mestského typu | 0,34 | 0,25 |
| 0,30 | 0,30 |
| 201 | OV celom. a nadmestského významu | obchodno-spoločenské komplexy | 0,54 | 0,15 |
| zástavba mestského typu | 0,45 | 0,15 |
| 0,34 | 0,20 |
| **K** | **3,0** | 501 | Zmiešané územia bývania a občianskej vybavenosti | zástavba mestského typu | 0,30 | 0,30 |
| 201 | OV celomestského a nadmestského významu | zástavba mestského typu | 0,50 | 0,15 |
| 0,43 | 0,15 |
| 0,38 | 0,20 |
| **L** | **3,3** | 501 | Zmiešané územia  bývania a občianskej vybavenosti | intenzívna zástavba mestského typu | 0,30 | 0,30 |
| 201 | OV celomestského a nadmestského významu | intenzívna zástavba mestského typu | 0,55 | 0,15 |
| 0,41 | 0,15 |
| centrotvorné komplexy OV (napr. administratívno, obchodné, obslužné centrá a kultúrno-spoločenská vybavenosť ) | 0,33 | 0,25 |
| intenzívna zástavba OV v priestoroch dopravných uzlov medzinárodného významu\* | 0,70 | 0,10 |
| **M** | **3,6** | 501 | Zmiešané územia bývania a občianskej vybavenosti | intenzívna zástavba mestského typu | 0,30 | 0,25 |
| zástavba mestského typu na územiach s environmentálnou záťažou ( na sanovaných plochách s chemickým zamorením podložia) \*\* | 0,42 | 0,25 |
| 201 | OV celomestského a nadmestského významu | intenzívna zástavba OV v uzloch urbanistickej štruktúry CMC (napr. komplexy administratívno-obslužné, obchodné, kultúrno- spoločenské) s lokalizáciou výškových objektov | 0,30 | 0,25 |
| 0,28 | 0,25 |
| intenzívna zástavba OV na územiach s environmentálnou záťažou (na sanovaných plochách s chemickým zamorením podložia) \*\* | 0,60 | 0,10 |

\* predpriestory príp. priestory nad dopravnými zariadeniami - Hlavná stanica

\*\* zástavba v územiach s environmentálnou záťažou (chemické zaťaženie územia) – zóna Pribinova, zóna Chalupkova

Poznámka: v priestorovom usporiadaní rešpektovanie výškových limitov zástavby MPR a pamiatkového územia CMO

**V kap. 1.2.4. Špecifické požiadavky na priestorové usporiadanie a funkčné využitie na úrovni mestských častí.** (citácia)

1. **Celomestské centrum – MČ Bratislava – Staré Mesto**

Rešpektovať v území CMC na ľavom brehu Dunaja:

* ťažiskové priestory urbanistického usporiadania a kompozičného riešenia CMO,
* osobitné požiadavky, limity a obmedzenia hmotovo-priestorového dotvárania historického mesta – PR a PZ CMO, vrátane osobitných požiadaviek na dotváranie nadväzných území,
* na území kompaktného mesta charakteristickú uličnú sieť a blokovú zástavbu,

MČ Bratislava – Staré Mesto

Rešpektovať:

* historické a kultúrno-spoločenské hodnoty sústredené na území MČ:
  + v priestoroch Pamiatkovej rezervácie a PZ CMO
* blokovú zástavbu, kompozíciu a objem zástavby pri dobudovaní založenej kompozičnej štruktúry MČ v rovinnej východnej časti územia:
  + význam medzinárodného vstupu do mesta v dotváraní Predstaničného priestoru,
  + jestvujúce plochy charakteru parkov, sadovníckych a lesoparkových úprav s ich kultiváciou a návrhom nových „zelených“ plôch ako súčasti tzv. priečnej zelenej osi od Predstaničného priestoru cez Avion, Medickú záhradu až po nábrežnú promenádu Dunaja.

ÚPN - doplňujúce informácie:

**Geografický opis mesta**

Priestorová lokalizácia Bratislavy, jej výhodná poloha medzi Viedňou a Györom (Budapešťou), jej postavenie na štyroch dopravných koridoroch a význam dopravného uzla v stredoeurópskom priestore prepájajúceho navzájom „západnú“ a „východnú“ Európu, „sever“ a „juh“ Európy s už vybudovanými dopravnými spojeniami na Budapešť, Viedeň i Prahu, vytvára predpoklady pre napojenie celého Slovenska na medzinárodné dopravné trasy. Mesto sa dynamicky rozvíja ako polyfunkčné centrum medzinárodného významu, s napĺňaním funkcií administratívno-správnych, finančno‑obchodných, kultúrno-spoločenských, reprezentačných vyplývajúcich najmä z postavenia ako hlavného mesta SR, s potenciálom lokalizácie významnej medzinárodnej organizácie vrátane organizácií EU.

Zásady a regulatívy v oblasti usporiadania územia, osídlenia a rozvoja sídelnej štruktúry

V návrhu urbanistickej koncepcie priestorového usporiadania sú rešpektované požiadavky na riešenie:

* vnútroregionálnych vzťahov, nielen medzi Bratislavou a ostatným územím kraja ale v komplexnosti vzťahov Bratislavského regiónu,
* nadregionálnych vzťahov, najmä na susedné kraje - regióny, Slovensko,
* medzinárodných vzťahov v rámci európskej aglomerácie Viedeň – Bratislava – Györ s postavením Bratislavy ako jedným z centier aglomerácie a spolupráce v rámci nadnárodnej siete euroregiónov ,
* zabezpečenia prevádzkových vzťahov a formovanie sídelnej štruktúry na nadregionálnej úrovni.

**Zásady a Regulatívy V oblasti rozvoja nadradenej dopravnej infraštruktúry**

Riešenie dopravy v návrhu územného plánu mesta Bratislavy je spracované v súlade so záväznou časťou ÚPN VÚC Bratislavského kraja:

* existujúce železničné trate M110 Břeclav, M120 Považie, M130 Štúrovo, M132 Rusovce – Rajka, M111 Marchegg – D. N. Ves a M131 Komárno sú obsiahnuté v návrhu železničnej siete na území mesta ako súčasti multimodálnych koridorov a medzinárodných dohôd AGC a AGTC,

trasa vysokorýchlostnej trate je navrhnutá v súbehu s diaľnicou D61(D1) v úseku od ÚNS po odbočku Čierna voda,

* sú chránené koridory železničných tratí a územné rezervy pre dobudovanie zariadení železničnej dopravy na území Bratislavy - železničná trať Lamač - Briežky je obsiahnutá v návrhu,
* na základe výsledku špecifickej preverovacej štúdie nie je výstavba novej osobnej stanice Filiálka navrhnutá a súčasná trať v úseku Filiálka - Predmestie je navrhnutá na zrušenie; koncová železničná stanica je v súlade so závermi štúdie navrhovaná do lokality Predmestie,
* **existujúca Hlavná stanica je ponechaná ako medzinárodná stanica,**
* existujúca stanica Nové Mesto je ponechaná ako medzinárodná priechodová stanica,
* rozvoj Ústrednej nákladovej stanice je navrhnutý v zmysle aktualizovaných požiadaviek ŽSR,
* rozvoj odstavnej stanice Žabí majer je navrhnutý v zmysle aktualizovaných požiadaviek ŽSR
* východná stanica je rešpektovaná v rozsahu pozemkov ŽSR,
* priechodová hraničná stanica Petržalka - Kittsee je z návrhu vypustená na základe aktualizovaných požiadaviek ŽSR.

Nosný systém MHD – špeciálna dráha

Riešeným územím prechádza podľa ÚPN trasa nosného systému MHD s označením A2 - Suché mýto, Hlavná stanica, Trnavské mýto a na tejto trase je podľa grafickej časti ÚPN umiestnená stanica nosného systému MHD - špeciálna dráha. V rámci rozvoja dopravných systémov je všeobecne požadované chrániť lokality pre budovanie dopravných zariadení na území mesta vrátane technickej základne pre nosný a doplnkové systémy MHD.

Vzhľadom na možnosť výškovej zástavby v území (podľa regulačného kódu 201 L) sa v ÚPN všeobecne požaduje preveriť z hľadiska štrukturálnej a funkčno-prevádzkovej vhodnosti záťaž všetkých druhov technickej infraštruktúry, záťaž lokálnej i celomestskej dopravnej siete a dobrá dostupnosť na uvažovaný nosný systém MHD.

Ostatné vybrané javy z ÚPN

Riešeným územím prechádza železničná trať, zasahuje do neho ochranné pásmo železničných tratí a na časti územia je evidovaná zvýšená hluková záťaž – prekročenie hlukovej hladiny od 5 dB do 10 dB. V rámci umiestňovania bývania je s ohľadom na túto skutočnosť potrebné dodržiavať Zásady a regulatívy novej bytovej výstavby (kapitola 3.2. Záväznej čati ÚPN) a Zásady a regulatívy priestorového usporiadania (Kapitola 3.3. Záväznej čati ÚPN). V riešenom území je z hľadiska automobilovej dopravy a komunikačnej siete vyžadované rezervovať koridory pre výstavbu základného komunikačného systému, konkrétne stredného dopravného okruhu v trase Severnej tangenty (na výkrese Schéma záväzných častí riešenia a verejnoprospešných stavieb označenie D5).

Pamiatkové zásady CMO:

http://www.pamiatky.sk/Content/PZ\_ZASADY/Bratislava\_centralna\_oblast/Zasady%20ochrany%20Pamiatkoveho%20uzemia%20Bratislavava-CMO\_text.pdf

citácia:

Pôdorysná schéma oblasti Staničného a podstaničného priestoru Pôdorysná osnova sa začína formovať koncom 19. a zač. 20. storočia a bola dovŕšená v 50- tych rokoch 20. storočia. Je limitovaná prítomnosťou železnice a priebehom Šancovej línie mesta v 18.storočí. Je tvorená Predstaničným námestím s otočiskom električiek, areálu pôvodných dopravných stavieb v JZ časti územia a novo železničnou stanicou s traťou a slepým koľajiskom v severnej časti územia.. Prvá stanica parnej železnice na trase Bratislava-Viedeň bola spustená v roku 1848. Nachádza sa v najjužnejšej časti, pri krížení Šancovej a Pražskej cesty. Za ňou , smerom na SZ je násyp zeminy, vykopaný pri stavbe železničného tunela , na ktorom bolo v roku 1848 postavené koľajisko, slúžiace 1.Bratislavskej stanici parnej železnice.Z pôvodnej železničnej trate sa zachovala iba časť koľajiska na násype. Priestor Pražskej ulice sa zachoval v pôvodnom rozsahu, plocha priestoru na východ od železničnej stanice bola výrazne prestavaná v 20. storočí. .Začiatok dopravy z Bratislavy do Budapešti mal za následok vybudovanie novej železničnej stanice, nachádzajúcej sa na mieste dnešnej, nakoľko vzniklo nové koľajisko napojené bokom od areálu pôvodnej stanice. Nová stanica bola postavená v roku 1871 podľa projektu Feiglera, prestavaná v roku 1904 a 90-tych rokoch 20-teho storočia. Pôvodný predstaničný priestor s parkom sa nezachoval. V druhej polovici 20. storočia bol zmenený prístavbou k budove železničnej stanice a otočiskom električiek. Typickým znakom oblasti sú premostenia s tunelmi, vybudované v zemnom násype železničnej trate v mieste pretínania s ulicami Žabotová, Jelenia a Karpatská. Všetky premostenia sú zachované.

+ chránené pohľady a priehľady:

Č.6a. 6.c

Poznámka:

v roku 2001 prebehla verejná urbanisticko-architektonická súťaž: Predstaničný priestor Hlavnej stanice ŽSR Bratislava. Súťaž preverila možnosti formovania predstaničného priestoru. V ďalších etapách riešenia boli preverované: dopravné riešenie (skĺbenie všetkých systémov dopráv, ktoré ovplyvňujú prevádzkové vzťahy v priestore), hmotovo-priestorové riešenie ako aj proporcionalita skladby funkcií zóny (prioritne zameranej na občiansku vybavenosť.

Pripravil SUP\_MIB /17. 02. 2023

Ing. Mária Černayová

Ing. arch. Ľudmila Holíková

Ing. arch. Katarína Hnidková

Ing. Adam Juhás